Številka: 03215-3/2012-3

Datum: 26. 9. 2012

## ZAPISNIK

11. seje Odbora za stanovanjsko politiko (v nadaljevanju: Odbor), ki je bila v torek, 18. septembra 2012.

Seja je potekala v Klubu 15, Magistrat, Mestni trg 1, Ljubljana.

Sejo je vodil podpredsednik Odbora Sašo Rink.

Na seji so bili navzoči članice in člani Odbora (v nadaljevanju: člani):

Sašo Rink, Bruna Antauer, Matej Čepeljnik, Iztok Kordiš, Boštjan Zajc.

Seje se nista udeležili Breda Brezovar Papež in Jelka Žekar.

Na seji so bili navzoči tudi:

Julka Gorenc iz JSS MOL in Boris Kaučič iz SODMS.

Seja se je pričela ob 16.00 uri ob navzočnosti 5 članov.

S sklicem seje so člani prejeli predlog dnevnega reda 11. seje Odbora:

1. **Potrditev zapisnika 10. seje Odbora za stanovanjsko politiko**
2. **14. Točka dnevnega reda 18. seje Mestnega sveta MOL:**

**Predlog Sklepa o delovni uspešnosti direktorice Javnega stanovanjskega sklada Mestne občine Ljubljana za obdobje januar – junij 2012 iz naslova povečanega obsega dela**

1. **Razno**

O dnevnem redu ni razpravljal nihče, zato je dal podpredsednik na glasovanje:

**PREDLOG SKLEPA:**

**Odbor za stanovanjsko politiko sprejme predlog dnevnega reda 11. seje Odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Podpredsednik je vprašal navzoče člane in članice ali je kakšna pripomba na vsebino zapisnika. Prisotni niso podali nobenih pripomb na zapisnik. Nato je podpredsednik dal na glasovanje.

**PREDLOG SKLEPA:**

**Potrdi se zapisnik 10. seje Odbora za stanovanjsko politiko.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Gradivo za to točko so člani prejeli s sklicem seje.

Julka Gorenc iz JSS MOL je podala uvodno obrazložitev k točki. Predstavila je delo direktorice JSS MOL, ga. Jožke Hegler. Pojasnila je njena prizadevanja pri pristojnih državnih organih za takšno zakonsko ureditev stanovanjskega področja, ki ne bo negativno vplivala na razvoj tega področja na lokalnem nivoju in še posebej v Ljubljani. Posebej je izpostavila prizadevanja v zvezi z obdavčitvijo stanovanjskih nepremičnin in pri pripravi novega nacionalnega stanovanjskega programa.

Razpravljali so člani: Sašo Rink, Boštjan Zajc, Iztok Kordiš in Julka Gorenc.

Razprava je tekla o polletni delovni uspešnosti, o znesku, zagotovitvi kapacitet stanovanj, družbenih razmerah v Sloveniji, o potrebah stanovalcev in zmožnostih sklada.

Sekretar Odbora bo posredoval članom Odbora podatek o izplačilu nagrade za uspešnost in tudi, ali je bila ta letna ali polletna (predlog Sklepa o delovni uspešnosti direktorice Javnega stanovanjskega sklada Mestne občine Ljubljana).

Po končani razpravi je podpredsednik dal na glasovanje:

**PREDLOG SKLEPA:**

**Odbor za stanovanjsko politiko je obravnaval Predlog Sklepa o delovni uspešnosti direktorice Javnega stanovanjskega sklada Mestne občine Ljubljana za obdobje januar – junij 2012 iz naslova povečanega obsega dela in ga predlaga Mestnemu svetu MOL v sprejem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD/3**

Razprava je tekla o pogojih za neprofitno stanovanje, o tržnih najemninah, 48 različnih metod obračuna o dohodnini, preverjanju upravičencev neprofitnih stanovanj.

Razpravljali so člani: Sašo Rink, Boštjan Zajc in Julka Gorenc.

Seja je bila končana ob 16.30 uri.

|  |  |
| --- | --- |
| Pripravil: *Boris Kaučič*Svetovalec II | *Sašo Rink*Podpredsednik |